LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS PASAULIO PAVELDO VIETOVĖS KURŠIŲ NERIJOS VALDYMO PLANO RENGIMO PRADŽIOS IR PLANAVIMO TIKSLO

2023 m. spalio 26 d. Nr. D1-354

Vilnius

Įgyvendindamas Lietuvos Respublikos Vyriausybės 2010 m. gegužės 19 d. nutarimo Nr. 544 „Dėl institucijų, atsakingų už UNESCO Pasaulio paveldo sąraše esančių objektų apsaugą Lietuvoje, paskyrimo“ 1.2 papunktį, Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2021 m. kovo 10 d. nutarimu Nr. 155 „Dėl Aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“, 2.6.5 veiksmą, vykdydamas Kultūros paveldo išsaugojimo ir aktualizavimo politikos 2020–2024 metų veiksmų plano, patvirtinto Lietuvos Respublikos kultūros ministro 2020 m. lapkričio 16 d. įsakymu Nr. ĮV-1374 „Dėl Kultūros paveldo išsaugojimo ir aktualizavimo politikos 2020–2024 metų veiksmų plano tvirtinimo“, 1.2.4 veiksmą, UNESCO pasaulio paveldo Lietuvoje valdymo planų rengimo gairių, patvirtintų Lietuvos Respublikos kultūros ministro 2022 m. gegužės 26 d. įsakymu Nr. ĮV-505 „Dėl UNESCO pasaulio paveldo Lietuvoje valdymo planų rengimo gairių patvirtinimo“, 10 ir 16 punktus:

1. Nusprendžiu pradėti rengti Lietuvos pasaulio paveldo vietovės Kuršių nerijos valdymo planą.

2. Nustatau planavimo tikslą – užtikrinti veiksmingą ir darnų Lietuvos pasaulio paveldo vietovės Kuršių nerijos valdymą, išsaugant jos išskirtinę visuotinę vertę dabarties ir ateities kartoms.

3. Pavedu Kuršių nerijos nacionalinio parko direkcijai organizuoti ir koordinuoti šio įsakymo 1 punkte nurodyto Kuršių nerijos valdymo plano parengimą ir vykdyti kitas vietos valdytojo funkcijas.

Aplinkos ministras	Simonas Gentvilas